Babelscape/SREDFM huggingface dataset:
Ευθύμης Φιλίππου

Ο Ευθύμης Φιλίππου (18 Ιανουαρίου 1977) είναι Έλληνας συγγραφέας και σεναριογράφος. Έχει ασχοληθεί με την διαφήμιση, το θέατρο και τη λογοτεχνία, αλλά είναι κυρίως γνωστός για τη συνεργασία του με τον Γιώργο Λάνθιμο στις ταινίες "Κυνόδοντας" (2009), "Ο Αστακός" (2015) και "Ο θάνατος του ιερού ελαφιού" (2017).
Νέα Μεσημβρία

Η Νέα Μεσημβρία είναι κωμόπολη που βρίσκεται βορειοδυτικά της Θεσσαλονίκης και υπάγεται στο Δήμο Χαλκηδόνος. Παλαιότερα ανήκε διοικητικά στον πρώην Δήμο Αγίου Αθανασίου Θεσσαλονίκης. 

Το όνομά της το πήρε από τη Μεσημβρία της Θράκης στα παράλια της Μαύρης Θάλασσας "(σήμερα Νέσεμπαρ, Βουλγαρία)". Οι εναπομείναντες Μεσημβρινοί έφυγαν από την Ανατολική Ρωμυλία λόγω σκληρών διωγμών και καταστροφών από τους Βουλγάρους και εγκαταστάθηκαν στη Μακεδονία όπου δημιούργησαν τη Νέα Μεσημβρία.

Χωροταξικά η Νέα Μεσημβρία βρίσκεται στη δυτική πλευρά της Θεσσαλονίκης και απέχει απ αυτήν 18 χιλιόμετρα. Είναι κτισμένη πάνω σε λοφίσκους με την νότια πλευρά της να είναι ομαλή. Η συνολική έκταση της είναι 32066m2, έχει υψόμετρο 150μ και πληθυσμό 3050 κατοίκων (2011). Βόρεια συνορεύει με το Ξηροχώρι, νότια με την Αγχίαλο, ανατολικά με τον Πεντάλοφο και δυτικά με το Βαθύλακο. Οι κύριες ασχολίες των κατοίκων είναι η καλλιέργεια δημητριακών, η κτηνοτροφία και η αμπελουργία.

Με το νόμο Καποδίστρια (Ν. 2539/1997) το 1998 η Νέα Μεσημβρία μαζί με άλλα 5 χωριά (Άγιος Αθανάσιος, Αγχίαλος, Βαθύλακος, Γέφυρα και Ξηροχώρι) και σύμφωνα με ΦΕΚ 244 Α/4-12-1997 καταργήθηκε η κοινότητα Νέας Μεσημβρίας και εντάχθηκε στον Δήμο Αγίου Αθανασίου με έδρα τον Άγιο Αθανάσιο. Στο πλαίσια της νέας αυτοδιοίκησης και του σχετικού νόμου ΦΕΚ 87 Α/7-6-2010 για τη νέα αποκεντρωμένη διοίκηση, ανήκει στην περιφέρεια Κεντρικής Μακεδονίας και στο νέο Δήμο Χαλκηδόνας με έδρα τα Κουφάλια και ιστορική έδρα την Γέφυρα. Στον διευρυμένο καλλικρατικό Δήμο ανήκει με άλλα 16 χωριά.

Εδώ βρίσκεται το προπονητικό κέντρο της ποδοσφαιρικής ομάδας του ΠΑΟΚ
Καρλ Λιούις

Ο Καρλ Λιούις ("Frederick Carlton "Carl" Lewis", 1 Ιουλίου 1961) είναι πρώην αθλητής του στίβου από τις Η.Π.Α. Έχει κερδίσει 10 ολυμπιακά μετάλλια (από τα οποία τα εννιά είναι χρυσά) και δέκα μετάλλια σε παγκόσμια πρωταθλήματα (από τα οποία τα οκτώ είναι χρυσά). Πιο συγκεκριμένα ήταν χρυσός ολυμπιονίκης στα 100μ., στα 200μ., στη σκυταλοδρομία 4Χ100 μ. και στο άλμα εις μήκος και παγκόσμιος πρωταθλητής στα ίδια αγωνίσματα εκτός από τα 200μ. 

Έχει ψηφιστεί "Αθλητής του αιώνα" ("Sportsman of the Century") από τη "Διεθνή Ολυμπιακή Επιτροπή" ("International Olympic Committee") και "Olympian of the Century" από το αμερικανικό αθλητικό περιοδικό "Sports Illustrated".
Αχερίτου

Η Αχερίτου είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, ο οικισμός της κοινότητας δεν ελέγχεται από την Κυπριακή Δημοκρατία. Το μεγαλύτερο μέρος της διοικητικής έκτασης της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου. 

Ένα μικρό μέρος της διοικητικής έκτασης της κοινότητας δεν βρίσκεται στο έδαφος που de facto ανήκει στην ΤΔΒΚ, αλλά βρίσκεται εντός των ορίων των Βρετανικών Βάσεων, στο οποίο κατοίκησαν Ελληνοκύπριοι πρόσφυγες μετά το 1974 δημιουργώντας τον οικισμό Άγιος Γεώργιος Αχερίτου.
Μάικλ Τζόνσον

Ο Μάικλ Τζόνσον ("Michael Duane Johnson", γενν. 13 Σεπτεμβρίου 1967) είναι Αμερικανός πρώην αθλητής του στίβου.

Ήταν τέσσερις φορές χρυσός ολυμπιονίκης (μια φορά στη σκυταλοδρομία 4Χ400, μια φορά στα 200 μέτρα και δύο φορές στα 400 μέτρα) καθώς και οκτώ φορές παγκόσμιος πρωταθλητής στα ίδια αγωνίσματα. Είναι ο μόνος άντρας αθλητής που έχει κερδίσει το χρυσό μετάλλιο στα 200 και στα 400 μέτρα στους ίδιους Ολυμπιακούς Αγώνες (Ατλάντα 1996). Στους Ολυμπιακούς Αγώνες της Ατλάντα το 1996 έκανε παγκόσμιο ρεκόρ τρέχοντας τα 200 μέτρα σε χρόνο 19.32 δευτερόλεπτα. Το ρεκόρ αυτό διατηρήθηκε 13 χρόνια. 

Ο Τζόνσον ήταν γνωστός για το χαρακτηριστικό τρόπο με τον οποίο έτρεχε («τρέξιμο της πάπιας»).
Γιαλούσα

Η Γιαλούσα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Κυβέρνηση Θεμιστοκλή Σοφούλη 1945

Η Κυβέρνηση Θεμιστοκλή Σοφούλη 1945 (Νοέμβριος 1945 – Απρίλιος 1946) ανέλαβε μετά την παραίτηση της Κυβέρνησης Κανελλόπουλου 1945.
Υπό τις πιέσεις του Αντιβασιλέα Δαμασκηνού και του Άγγλου υφυπουργού Εξωτερικών Έκτωρ ΜακΝηλ, το συμβούλιο όλων των πολιτικών αρχηγών που συνεκλήθη στις 20 Νοεμβρίου 1945, προκειμένου να απαλλάξει τη χώρα από το κυβερνητικό αδιέξοδο τόσων μηνών, κατάφερε τελικά το σχηματισμό βιώσιμης κυβέρνησης συνεργασίας των κομμάτων του κέντρου - οι εκπρόσωποι του Λαϊκού κόμματος αρνήθηκαν οποιαδήποτε συμμετοχή - επιλέγοντας ως Πρωθυπουργό τον πρεσβύτερο όλων και αρχηγό του κόμματος των Φιλελευθέρων, Θεμιστοκλή Σοφούλη. Η συμφωνία πραγματοποιήθηκε υπό τους όρους του αγγλικού παράγοντα, ο οποίος θα διέθετε οικονομική βοήθεια στην Ελλάδα, με την προϋπόθεση των άμεσων εκλογών και την αναβολή του δημοψηφίσματος για την επάνοδο του βασιλιά, έως το Μάρτιο του 1948. 
Η συμμετοχή προσώπων του ευρύτερου δημοκρατικού χώρου, όπως οι Σοφιανόπουλος, Καζαντζάκης, Καρτάλης και Τσουδερός, προσέδωσε κύρος στη νέα κυβέρνηση με αποτέλεσμα να έχει την ανοχή και του Λαϊκού κόμματος αλλά και του Κ.Κ.Ε. Ειδικά το Κ.Κ.Ε. και οι ΕΑΜικές πολιτικές οργανώσεις ήλπιζαν και ζητούσαν την πλήρη κάθαρση των σωμάτων ασφαλείας και των ενόπλων δυνάμεων από τα φασιστικά στοιχεία, καθώς και την εξουδετέρωση των φασιστικών, αντικομμουνιστικών, παραστρατιωτικών οργανώσεων και την παύση της τρομοκράτησης των οπαδών του. 
Ωστόσο, το κλίμα αντί να εξομαλύνεται γινόταν όλο και πιο βίαιο. Η αντιπαράθεση μεταξύ των φιλο-βασιλικών και των αντι-βασιλικών, μεταξύ των αριστερών και των δεξιών, μεταξύ των κομμουνιστικών οργανώσεων και των ακροδεξιών ομάδων γινόταν βαθύτερη και τίποτα δεν έδειχνε ότι θα μπορούσαν να γίνουν αδιάβλητες εκλογές. Έτσι, ο πολιτικός κόσμος της χώρας αλλά και ο ίδιος ο Πρωθυπουργός, πρότειναν την αναβολή των εκλογών για μερικούς μήνες. Ωστόσο, και η Αγγλία και οι ΗΠΑ διαφώνησαν με την πρόταση, απειλώντας με ακύρωση της οικονομικής βοήθειας. Τα κεντρώα κόμματα (εκτός του κόμματος των Φιλελευθέρων) σε ένδειξη διαμαρτυρίας παραιτήθηκαν από την κυβέρνηση στις 11 Μαρτίου του 1946 και αρνήθηκαν να συμμετάσχουν στις εκλογές. Το ίδιο έπραξε και το Κ.Κ.Ε και τα υπόλοιπα αριστερά κόμματα.

Οι εκλογές πραγματοποιήθηκαν τελικά, την καθορισμένη ημερομηνία, 31 Μαρτίου 1946 υπό τα όμματα της συμμαχικής αποστολής, - ("Allied Mission to observe Greek elections "(AMFOGE)) - η οποία είχε έρθει προκειμένου να εγγυηθεί το αδιάβλητο της διαδικασίας. Οι εκλογές ανέδειξαν πρώτο κόμμα το Λαϊκό κόμμα και πιο συγκεκριμένα τον εκλογικό συνασπισμό που είχε σχηματίσει, την Ηνωμένη Παράταξις Εθνικοφρόνων, με ποσοστό 51,4%.
Τελικά, αποφασίστηκε, η δημιουργία κυβέρνησης συνασπισμού, και ο Παναγιώτης Πουλίτσας, πρόεδρος του Συμβουλίου Επικρατείας ανέλαβε να ηγηθεί αυτής.
Πιερής Ζαρμάς

Ο Πιερής Ζαρμάς (1933-2007) ήταν Κύπριος Καθηγητής της Φιλοσοφίας στο Πανεπιστήμιο της Βόννης, και βαρύτονος τραγουδιστής όπερας.
Dacia

300px|thumb|right|Dacia Duster δεύτερης γενιάς του 2017.
Η Dacia (ελληνικά: Ντάτσια) είναι ρουμανική εταιρεία αυτοκινήτων. Ιδρύθηκε τον Σεπτέμβριο του 1966, με την παραγωγή οχημάτων να ξεκινάει τον Αύγουστο του 1968, και είναι ο μεγαλύτερη σε εξαγωγές εταιρεία της χώρας, με το 7,3% των συνολικών εξαγωγών το 2014.
Από τον Σεπτέμβριο του 1999, αποτελεί θυγατρική της γαλλικής αυτοκινητοβιομηχανίας Renault (Ρενό) και κατασκευάζει χαμηλού κόστους αυτοκίνητα, με τεχνολογικό υπόβαθρο από μοντέλα της Renault. Έχει μεγάλη διείσδυση σε αναπτυσσόμενες χώρες, αν και υπό την ηγεσία της Ρενό έχει αρχίσει να διεκδικεί ισχυρότερη παρουσία και στα κράτη της Ευρωπαϊκής Ένωσης. Η συνολική της ετήσια παραγωγή το 2018 έφτασε τις 335.262 αντίτυπα.

Στην Ελλάδα έχει παρουσία με την σύγχρονή της μορφή από τα τέλη του 2008 και αντιπροσωπεύεται, όπως και η μητρική Renault, από την εισαγωγική Teoren Motors,
Ζαν Φιλίπ Ραμώ

Ο Ζαν Φιλίπ Ραμώ ("Jean-Philippe Rameau", 25 Σεπτεμβρίου 1683 – 12 Σεπτεμβρίου 1764) ήταν Γάλλος συνθέτης και θεωρητικός της μουσικής, από τους πλέον σημαντικούς της εποχής του Μπαρόκ. Διαδέχτηκε τον Ζαν Μπατίστ Λυλί ως κυρίαρχος συνθέτης όπερας, καθώς και -μαζί με τον Φρανσουά Κουπρέν- έργων για τσέμπαλο. 

Για τα πρώιμά του χρόνια ελάχιστα είναι γνωστά· εδραιώνεται περί το 1720 ως θεωρητικός της μουσικής, με το έργο του "Διατριβή στην Αρμονία", που δημοσιεύτηκε το 1722. Στα 50 του άρχισε να γράφει όπερες, με πρώτη την "Hippolyte et Aricie" (1733)· η επαναστατική χρήση της αρμονίας προκάλεσε αντιδράσεις και την έντονη απέχθεια των θιασωτών του Λυλί. Στη διαμάχη μεταξύ της γαλλικής και ιταλικής όπερας (γνωστή και ως "Διαμάχη των Μπουφώνων") ο Ραμώ λαμβάνει το μέρος του γαλλικού ύφους και εν τέλει το έργο του καθιερώνεται στο μουσικό στερέωμα της Γαλλίας. Μέχρι το τέλος του 1700 τα έργα του έχουν εκπέσει στη λήθη, για να αναβιώσουν παρά μόνο τον 20ό αιώνα. Στις μέρες μας η μουσική του χαίρει μεγάλης αναγνώρισης, με συχνές παραστάσεις, ηχογραφήσεις και μελέτες, σε όλο τον κόσμο.
Διεθνής Ποδηλατικός Γύρος Ελλάδας

O Διεθνής Ποδηλατικός Γύρος Ελλάδας, γνωστότερος ως "Γύρος της Ελλάδας" είναι αθλητική διοργάνωση της ποδηλασίας ανοιχτού δρόμου που διοργανώνεται στην Ελλάδα. Διοργανώθηκε για πρώτη φορά το 1968 ως «Έπαθλο Αρχαιοτήτων» και επανήλθε το 1981, αλλά όχι σε ετήσια βάση. 

Από το 2005 είναι μέρος του Ποδηλατικού Γύρου της Ευρώπης που διοργανώνεται από την Διεθνή Ένωση Ποδηλασίας. Το 2007-2010 οι αγώνες ακυρώθηκαν αλλά επέστρεψαν το 2011. Ο Γύρος πραγματοποιείται συνήθως τον Απρίλιο ή το Μάιο, κατατάσσεται στην κατηγορία 2.2. και η διαδρομή διακρίνεται σε πέντε ή περισσότερα ετάπ ("στάδια, etapes").
Θανάσης Γιαννακόπουλος

Ο Θανάσης Γιαννακόπουλος (27 Φεβρουαρίου 1931 - 19 Μαρτίου 2019) ήταν Έλληνας βιομήχανος και πρώην πρόεδρος του Παναθηναϊκού Αθλητικού Ομίλου σε μπάσκετ, βόλεϊ και ερασιτέχνη. Δραστηριοποιήθηκε στον χώρο της φαρμακευτικής, όπου και ήταν ιδιοκτήτης της ΒΙΑΝΕΞ, της μεγαλύτερης φαρμακοβιομηχανίας στην Ελλάδα.
CDBurnerXP

Το CDBurnerXP είναι ένα πρόγραμμα εγγραφής λογισμικού οπτικού δίσκου για Microsoft Windows, γραμμένο ως επί το πλείστον σε Visual Basic .NET μέχρι την έκδοση 4, κυκλοφόρησε το Σεπτέμβριο του 2007. Παρέχει διεθνή υποστήριξη γλωσσών. Το λογισμικό είναι διαθέσιμο για κατέβασμα σε εκδόσεις 32-bit και 64-bit.

Το πρόγραμμα υποστηρίζει εγγραφή δεδομένων σε CD-R, CD-RW, DVD-R, DVD-RW, DVD+R, DVD+RW, Blu-ray Disc και HD DVD καθώς και εγγραφή αρχείων ήχου (WAV, MP3, MP2, FLAC, Windows Media Audio, AIFF, BWF (Broadcast WAV), και Ogg Vorbis) στη Red Book μορφή. Μπορούν να εγγραφούν και να δημιουργηθούν εικόνες ISO. Μπορεί να εγγράψει μορφές UDF και ISO-9660. Υποστηρίζονται επίσης bootable δίσκοι δεδομένων.

Το CDBurnerXP είναι freeware αλλά είναι κλειστό λογισμικό επειδή χρησιμοποιεί μερικές ιδιόκτητες βιβλιοθήκες.
Πανελλήνιος Μόντρεαλ

|right|200px| Ο Πανελλήνιος Μόντρεαλ ("SC Panellinios Montréal" ή "Le Club de soccer Panellinios de Parc-Extension") είναι ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη του Μόντρεαλ της πολιτείας Κεμπέκ του Καναδά. Ιδρύθηκε το 1996, από τη συγχώνευση των παλιότερων συλλόγων της πόλης: "Ερμής" ("Hermes Soccer Club" - 1971), "Χελένικ" ("Hellenic"), ΟΜΝΙ και "Οργάνωση Νεολαίας του Παρκ-Εξτένσιον" ("Parc-Extension Youth Organization" - "PEYO"). Έχει χρώματα γαλανόλευκα και ως έδρα χρησιμοποιεί το Jarry Park στη συνοικία: Villeray/Saint-Michel/Parc-Extension. Αγωνίζεται στην ανώτερη ποδοσφαιρική λίγκα του Κεμπέκ ("Quebec Elite Soccer League" - "la ligue Soccer Élite du Québec" -"LSEQ") της περιοχής "ARS Concordia (Montréal)" που υπάγεται στην ποδοσφαιρική ομοσπονδία του Κεμπέκ (Quebec Soccer Federation). 

Έχει πάνω από 400 μέλη και στηρίζεται στην μακροχρόνια ποδοσφαιρική παράδοση της πόλης. Περιλαμβάνεται στις Τοπ-20 ποδοσφαιρικές ομάδες της χώρας με έξι ανδρικούς τίτλους στο πολιτειακό πρωτάθλημα, με τελευταίο το 2009 (άλλους δύο είχε παλιότερα ο Ερμής). Διατηρεί επίσης ομαδες νέων, εφήβων και ακαδημιών. Έχει συνολικά εννιά ομάδες διαφόρων ηλικιών. Πρόεδρος είναι ο Άντι Κοντογιάννης.

Ο σύλλογος έγινε γνωστός σε όλη τη χώρα τη δεκαετία του 2000, όταν κατέκτησε το Κύπελλο Κεμπέκ τέσσερις φορές και συμμετείχε με επιτυχία στην τελική φάση του Κυπέλλου Καναδά ("The Challenge Trophy"). Το 2003 γνώρισε τη μεγαλύτερη του διάκριση, όταν αγωνίστηκε στον τελικό της διοργάνωσης. Επίσης, έχει κατακτήσει το πολιτειακό πρωτάθλημα.
Πλεβούν

<br>

Το Πλεβούν, ("Πλαβοῦ" έως το 1913; Μεσαιωνική ελληνική γλώσσα: "Παλαιοβοῦνι") είναι χωριό της Βουλγαρίας, στην επαρχία Χάσκοβο. Επί Τουρκοκρατίας υπαγόταν διοικητικά στο βιλαέτι Αδριανουπόλεως και στον καζά του Ορτάκιοϊ, σημ. Ivaylovgrad, από το οποίο απέχει περί τα 14 χιλιόμετρα, νοτιοδυτικά. Εκκλησιαστικώς υπαγόταν στη Μητρόπολη Λιτίτσης που είχε έδρα το Ορτάκιοϊ. 

Το 1912 είχε 350 οικογένειες, με 1800 περίπου κατοίκους όλοι Έλληνες, με καταγωγή από την Ήπειρο και συγκεκριμένα από τα χωριά του Σουλίου, τους οποίους μετέφερε και εγκατέστησε στο προϋπάρχον μικρό χωριό ο Τουρκικός στρατός περί το 1790. Το χωριό έχει μία πολύ ωραία εκκλησία, του Αγίου Παντελεήμονα και διατηρούσε εξατάξια μικτή Αστική Σχολή με 200 περίπου μαθητές. Οι κάτοικοί του ήταν κυρίως σηροτρόφοι, γεωργοί, σαπωνοποιοί, βαφείς υφασμάτων, κτηνοτρόφοι και έμποροι.

Η Πλαβού κατελήφθη από τους Βουλγάρους στις 12 Οκτωβρίου του 1912 κατά τον 1ο Βαλκανικό Πόλεμο. Με τη συνθήκη του Βουκουρεστίου και της Κωνσταντινουπόλεως το 1913, η περιοχή παραχωρήθηκε στη Βουλγαρία. Τον Οκτώβριο του 1913 οι Έλληνες κάτοικοι εκδιώχθηκαν αφού ληστεύτηκαν και σφαγιάστηκαν από τους Βουλγάρους κομιτατζήδες. Εγκαταστάθηκαν το 1914 οι περισσότεροι στην περιοχή της Λαμίας και μετά σε διάφορα μέρη της Μακεδονίας, όπως το Ζευγολατιό Σερρών, τα Κάτω Πορόια Σερρών, η Δράμα, η Θεσσαλονίκη κ.ά..
Tell Me I'm Not Dreamin' (Too Good to Be True)

Το Tell Me I'm Not Dreamin' (Too Good to Be True) είναι ο τίτλος ντουέτου των αδερών Ζερμαίν και Μάικλ Τζάκσον, από το άλμπουμ "Jermaine Jackson" του Ζερμαίν στις ΗΠΑ, γνωστό ως "Dynamite" στο Ηνωμένο Βασίλειο και σε άλλες χώρες. Ήταν υποψήφιο για Γκράμι στην κατηγορία Best R&B Performance by a Duo or Group with Vocals (Καλύτερη R&B Εμφάνιση από Ντουέτο ή Συγκρότημα με Φωνητικά).

Η φωνητική εκδοχή του "Tell Me I'm Not Dreamin"' είναι στο B-side στις 7" και 12" εκδοχές του single του Ζερμαίν Τζάκσον, "Do What You Do", ενώ ορχηστρική εκδοχή του τραγουδιού είναι στο B-side ενός άλλου κομματιού του Ζερμαίν, "Dynamite". 

Στο βιβλίο "Michael Jackson: The King of Pop", η Λίσα Ν. Κάμπελ δήλωσε ότι «παρά το γεγονός ότι δεν κυκλοφόρησε ποτέ επισήμως ως single λόγω διαφωνίας μεταξύ της δισκογραφικής εταιρείας του Τζάκσον, Epic, και της δισκογραφικής του Ζερμαίν, Arista, το τραγούδι παίχτηκε πολλές φορές στο ραδιόφωνο». Ως αποτέλεσμα, το Billboard δεν έδωσε καμία θέση στα τσαρτ του στο κομμάτι. Το Billboard δεν είχε ακόμα κυκλοφορήσει το τσαρτ για τη κυκλοφορία στα ράδιο. Το τραγούδι μπήκε στα Radio and Records Top 40 Chart, ενώ συχνά έφτασε στις καλύτερες 40 θέσεις του Billboard's Hot 100's, αλλά χάρη στη κυκλοφορία του στο ραδιόφωνο έφθασε στην 6η θέση στον Ιούνιο του 1984. Το τραγούδι είχε μεγαλύτερη επιτυχία στο U.S. "Billboard" Hot Dance Club Play Chart, όπου έμεινε 3 εβδομάδες στη 1η θέση, τον Ιούνιο του ίδιου έτους. Το τραγούδι εκτελέστηκε ως ποτ πουρί με άλλα τραγούδια του Ζερμαίν Τζάκσον ("Let's Get Serious" και "Dynamite") στη περιοδεία Victory Tour".

Το 1988, ο Ρόμπερτ Πάλμερ επανεκτέλεσε το κομμάτι για το άλμπουμ "Heavy Nova". Κυκλοφόρησε τον Ιούνιο του 1989 και έφθασε στη 60η θέση του "Billboard" Hot 100.
Λίνφορντ Κρίστι

Ο Λίνφορντ Κρίστι ("Linford Cicero Christie", 2 Απριλίου 1960) είναι πρώην σπρίντερ από την Μεγάλη Βρετανία. Έχει κερδίσει χρυσό μετάλλιο στα 100μ. στους Ολυμπιακούς Αγώνες το 1992, στο Παγκόσμιο Πρωτάθλημα Ανοιχτού Στίβου το 1993 καθώς και σε τρία πανευρωπαϊκά πρωταθλήματα ανοιχτού στίβου και σε τρία κλειστού στίβου. Επίσης έχει κερδίσει τρία χρυσά μετάλλια στα 100μ και στη σκυταλοδρομία 4Χ100 στους Αγώνες της Κοινοπολιτείας (Commonwealth Games). Είναι ο κάτοχος του ρεκόρ Μεγάλης Βρετανίας στα 100μ. (2011) και είναι ο πρώτος Ευρωπαίος που έτρεξε τα 100μ σε χρόνο κάτω από τα 10 δευτερόλεπτα.
Γεώργιος Κυριάκης

Ο Γεώργιος Κυριάκης ή Κυριακού ήταν, αγωνιστής της Ελληνικής Επανάστασης του 1821 από τη Θεσσαλονίκη.
Δημήτριος Μεσθενέας

Ο Δημήτριος Μεσθενέας ήταν αγωνιστής της Ελληνικής Επανάστασης του 1821 και τυπογράφος κατά την πολιορκία του Μεσολογγίου, από τη Θεσσαλονίκη.
Άγγελος Τόλκας

Ο Άγγελος Τόλκας είναι Έλληνας πολιτικός και δικηγόρος, πρώην υφυπουργός Μεταναστευτικής πολιτικής, πρώην υφυπουργός παρά τω Πρωθυπουργό και πρώην βουλευτής Ημαθίας.
Love Is Here and Now You're Gone

thumb|right|200px|Εναλλακτικό εξώφυλλο του τραγουδιού

Το Love Is Here and Now You're Gone είναι τραγούδι των The Supremes, που κυκλοφόρησε η δισκογραφική εταιρεία Motown. 

Το τραγούδι γράφτηκε από το τρίο Χόλλαντ-Ντοζιέρ-Χόλλαντ, έγινε το δεύτερο συνεχόμενο number-one pop single από το άλμπουμ των Supremes, "The Supremes Sing Holland–Dozier–Holland" και το ένατο chart-topper στο "Billboard" Hot 100 των ΗΠΑ, φθάνοντας στη κορυφή στον Μάρτιο του 1967.
ΑΗΣ Αμυνταίου

Ο ΑΗΣ Αμυνταίου είναι ένας ατμοηλεκτρικός σταθμός (ΑΗΣ) παραγωγής ηλεκτρικής ενέργειας που λειτουργεί με λιγνίτη. Ο ΑΗΣ είναι κοντά στο Αμύνταιο, Ελλάδα . Αποτελείται από 2 μονάδες το καθένα με ικανότητα παραγωγής των 300 MW. Η καμινάδα του έχει ύψος 200 ​​μέτρα.

Ο σταθμός ήταν προγραμματισμένο να σταματήσει τη λειτουργία του το Νοέμβριο του 2018 αλλά πήρε παράταση 2 χρόνια με απόφαση της Κυβέρνησης μέχρι να ολοκληρωθεί η νέα μονάδα της ΔΕΗ, η Πτολεμαΐδα 5.
Ντιζόν ΦΚΟ

Η Ντιζόν Φουτμπόλ Κοτ Ντ'Όρ, πιο γνωστή ως Ντιζόν ΦΚΟ ή απλώς Ντιζόν είναι γαλλική ποδοσφαιρική ομάδα με έδρα την πόλη Ντιζόν της Γαλλίας. Η ομάδα ιδρύθηκε το 1998 ως αποτέλεσμα συγχώνευσης ανάμεσα στις δύο ομάδες της πόλης (Cercle Sportif Laïque Dijonnais και Dijon FC) και αυτόν τον καιρό αγωνίζεται στην Λιγκ 1 μετά από την άνοδο για πρώτη φορά στην ιστορία της την σεζόν 2010-11.
Πρόεδρος του συλλόγου είναι ο Μπερνάρ Γκνεκκί και η πρώτη ομάδα προπονείται υπό τις οδηγίες του Πατρίς Καρτερόν, ενός πρώην ποδοσφαιριστή. Η Ντιζόν παίζει τα εντός έδρας παιχνίδια της στο Στάδιο Γκαστόν Ζεράρ.
ΑΚ Αζαξιό

Η Ατλετίκ Κλεμπ Αζαξιό, πιο γνωστή ως ΑΚ Αζαξιό ή απλά Αζαξιό είναι μια γαλλική ποδοσφαιρική ομάδα με έδρα την πόλη της Αζαξιό στη νήσο της Κορσικής. Η ομάδα ιδρύθηκε το 1910 και αυτό τον καιρό αγωνίζεται στην Λιγκ 1, την πρώτη κατηγορία του γαλλικού ποδοσφαίρου, έχοντας τερματίσει δεύτερη την σεζόν 2010-11 στην Λιγκ 2. Πρόεδρος του συλλόγου είναι ο Αλάν Ορσονί και προπονητής της πρώτης ομάδας ο Ολιβιέ Πανταλονί. Η Αζαξιό παίζει τα εντός έδρας παιχνίδια της στο Στάδιο Φρανσουά Κοτί και έχει μεγάλη αντιπαλότητα με την έτερη ομάδα του νησιού την ΣΚ Μπαστιά, με την οποία παίζουν το ντέρμπι της Κορσικής.
Αεροναυπηγική

Το [[Διαστημικό Λεωφορείο Ατλαντίς|διαστημικό λεωφορείο Ατλαντίς]] μεταφερόμενο από [[αεροπλάνο]]

Η αεροναυπηγική μηχανική είναι κλάδος της μηχανολογίας με αντικείμενο την ανάπτυξη, τον σχεδιασμό, την κατασκευή, τη δοκιμή και τη λειτουργία των ιπτάμενων οχημάτων. Το 1960 ο όρος διευρύνθηκε για να περιλαμβάνει και οχήματα που κινούνται στο διάστημα.

Η αεροδυναμική αποτελεί έναν από τους ακρογωνιαίους λίθους της Αεροναυπηγικής καθώς μελετά την κίνηση του αέρα και τους τρόπους που αυτός αλληλεπιδρά με τα αντικείμενα που βρίσκονται σε κίνηση, όπως τα αεροσκάφη.

Οι βασικές αρχές στις οποίες βασίζεται η Αεροναυπηγική είναι θεμελιώδεις για τη λειτουργία όλων των αεροσκαφών. Προωθητικά συστήματα με μεγάλη θερμοδυναμική και προωθητική απόδοση, δομές ελάχιστου βάρους και μέγιστης ανθεκτικότητας, εξωτερικά σχήματα ευσταθή κατά την πτήση και με μέγιστη αεροδυναμική αποδοτικότητα, συστήματα ελέγχου και κατευθύνσεως μεγάλης ακρίβειας και κατάλληλος σχεδιαστικός συμβιβασμός όλων των παραπάνω δίνει τη δυνατότητα στα αεροσκάφη να επιτυγχάνουν τις προβλεπόμενες επιδόσεις. 

Στην Ελλάδα ιδρύθηκε το 1975 ο Σύλλογος Ελλήνων Αεροναυπηγών.
Σταντ ντε Ζενέβ

Το Σταντ ντε Ζενέβ, επίσης γνωστό και ως Σταντ ντε Σερβέτ, είναι ποδοσφαιρικό γήπεδο το οποίο βρίσκεται στην περιοχή της μείζονος Γενεύης, εντός της Ελβετίας (βρίσκεται στο Λανσί, το οποίο βρίσκεται στα νότια τη πόλης). Έχει χωρητικότητα της τάξεως των 30.084 θέσεων.
Χριστόδουλος Πασιαρδής

Ο Χριστόδουλος Πασιαρδής ήταν Ελληνοκύπριος πολιτικός. Διετέλεσε Υπουργός Άμυνας, Κυβερνητικός Εκπρόσωπος και υφυπουργός παρά τω Προέδρω.
Φρεντ Ντερστ

Ο Φρεντ Ντερστ ("William Frederick "Fred" Durst", 20 Αυγούστου 1970) είναι Αμερικανός τραγουδιστής, ηθοποιός, στιχουργός και σκηνοθέτης. Η Καταγωγή του είναι από την Γκαστόνια της Βόρειας Καρολίνας αλλά από τα εφηβικά του χρόνια, ζει στο Τζάκσονβιλλ της πολιτείας, Φλόριντα. Ο Φρεντ Ντερστ είναι γνωστός ως ο "αρχηγός" του μουσικού συγκροτήματος Limp Bizkit. Έχει συνεργαστεί με πολλά γνωστά συγκροτήματα και πολλούς γνωστούς καλλιτέχνες.
Μάριο Μπούντιμιρ

Ο Μάριο Μπούντιμιρ ("Mario Budimir", γεννημένος στις 12 Φεβρουαρίου 1986) είναι Κροάτης επαγγελματίας ποδοσφαιριστής, ο οποίος αγωνίζεται ως επιθετικός.
Άδακας

Ο Άδακας ("Addax") είναι είδος αρτιοδάκτυλου θηλαστικού που ζει στις ερήμους σε αγέλες. Ζει στη Νότια Σαχάρα, αλλά έχει εισαχθεί και στην Τυνησία. Η επιστημονική του ονομασία είναι "Addax nasomaculatus" και δεν περιλαμβάνει υποείδη.
Μακαλού

thumb|270px|Το όρος Μακαλού
Το όρος Μακαλού (στην Νεπαλεζική γλώσσα मकालु) είναι το πέμπτο ψηλότερο βουνό στη Γη, με υψός 8.481 μέτρα και βρίσκεται 20 χιλιόμετρα νοτιοανατολικά του όρους Έβερεστ, στα σύνορα Κίνας και Νεπάλ. Η μορφή του Μακαλού μοιάζει με αυτή μιας τετράπλευρης πυραμίδας. Το όνομα Μακαλού σημαίνει «μαύρο βουνό». Το όρος Μακαλού κατέκτησαν για πρώτη φορά οι Λιονέλ Τερέ και Ζαν Κουζί που συμμετείχαν σε μια γαλλική αποστολή, στις 15 Μαΐου 1955.

Το Μακαλού έχει δύο αξιοσημείωτες δευτερεύουσες κορυφές. Το Κανγκτσουνγκτσέ, ή Μακαλού Β΄ (7,678 m) περίπου 3 χλμ βόρεια-βορειοδυτικά της κύριας κορυφής. Περίπου 5 χλμ. βόρεια-βορειοανατολικά της κύριας κορυφής, κατά μήκος ενός υψιπέδου, υψώνεται το Τσόμο Λόντσο (7,804 μ.) συνδεδεμένο με ένα στενό διάσελο με το Κανγκτσουνγκτσέ στα 7.200 μ.
Μπαστέρ

Η Μπαστέρ (γαλλικά: "Basseterre") είναι η πρωτεύουσα και η μεγαλύτερη πόλη του Αγίου Χριστόφορου και Νέβις και βρίσκεται στο μεγαλύτερο νησί της χώρας, τον Άγιο Χριστόφορο. Έχει πληθυσμό 15.500 κατοίκους, σύμφωνα με εκτιμήσεις του 2005 και βρίσκεται στο νοτιοδυτικό τμήμα του νησιού. Η Μπαστέρ ιδρύθηκε το 1627 από τους Γάλλους και χρησίμευε ως πρωτεύουσα της γαλλικής αποικίας του Αγίου Χριστοφόρου, η οποία αποτελούνταν από το βόρειο και νότιο τμήμα του νησιού (το κεντρικό είχε αποδοθεί στη Βρετανία). Ως το 1639, η πόλη είχε μετατραπεί σε ένα μεγάλο και επιτυχημένο λιμάνι, βασικό κέντρο του εμπορίου της Καραϊβικής. Η πόλη έγινε πρωτεύουσα ολόκληρου του νησιού το 1727, όταν όλο το νησί πέρασε κάτω από τον πλήρη βρετανικό έλεγχο. Η Μπαστέρ καταστράφηκε πολλές φορές από αποικιακούς πολέμους, πυρκαγιές, σεισμούς, πλημμύρες, ταραχές, και τυφώνες. Παρ ' όλα αυτά, ένας σημαντικός αριθμός από καλά ανακαινισμένα κτίρια εξακολουθούν να υπάρχουν στο κέντρο της πόλης.



Κατηγορία:Γεωγραφία του Αγίου Χριστοφόρου και Νέβις
Ιρένε Πιβέττι

Η Ιρένε Πιβέττι (γεννημένη 4 Απριλίου 1963) είναι Ιταλίδα δημοσιογράφος και πολιτικός, βουλευτής από το 1992 έως το 2001. Αφού άφησε την πολιτική, άρχισε μια καριέρα στην τηλεόραση, όπως η αδελφή της Βερόνικα, μια δημοφιλής Ιταλίδα ηθοποιός.
Άρβιντας Σαμπόνις

Ο Άρβιντας Σαμπόνις ("Arvydas Sabonis" , Κάουνας, γεννήθηκε 19 Δεκεμβρίου 1964) είναι Λιθουανός πρώην διεθνής καλαθοσφαιριστής και νυν πρόεδρος της Λιθουανικής Ομοσπονδίας Καλαθοσφαίρισης. Αγωνιζόταν στη θέση του σέντερ και θεωρείται ως ένας από τους κορυφαίους Ευρωπαίους καλαθοσφαιριστές όλων των εποχών. 

Από το 1981 που ξεκίνησε την καριέρα του μέχρι το 2005, οπότε σταμάτησε το μπάσκετ, αγωνίστηκε σε συλλόγους της πατρίδας του, της Ισπανίας και στο NBA. Κέρδισε έξι φορές το βραβείο Euroscar, δύο το βραβείο Mr. Europa και μια το MVP της Ευρωλίγκα. Είναι μέλος των Hall of Fame της FIBA και του Naismith Memorial Basketball. Με την Εθνική ΕΣΣΔ κέρδισε το χρυσό μετάλλιο στους Ολυμπιακούς Αγώνες της Σεούλ (1988). Με την Εθνική Λιθουανίας κέρδισε το χάλκινο μετάλλιο στους Ολυμπιακούς της Βαρκελώνης (1992) και της Ατλάντας (1996), ενώ συνολικά κέρδισε δέκα μετάλλια στις διεθνείς διοργανώσεις.
Πανελλήνιος Σάντμπερι

|right|100px Ο Πανελλήνιος Σάντμπερι ("Sudbury Panhellenic SC") είναι ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη Σάντμπερι της πολιτείας Οντάριο του Καναδά. Ιδρύθηκε το 1998, έχει χρώματα γαλανόλευκα και ως έμβλημα την ελληνική σημαία. Ως έδρα χρησιμοποιεί το "Cambrian College Field". Πρόεδρος του είναι ο Στιβ Λόλας, αντιπρόεδρος ο Μπιλ Ζωγραφόπουλος, γραμματέας ο Τζο Πέρσης και μέλη του ΔΣ οι Κιμ Σάντερσον, Φάμπιο Μπέλι, Κρις Χατζής.
Μπρουνέττο Μπουκιαρέλλι-Ντούκι

Ο Μπρουνέττο Μπουκιαρέλλι-Ντούκι ήταν Ιταλός κατώτερος δικαστής που γεννήθηκε στην Τερρανουόβα Μπρακιολίνι, στην Επαρχία του Αρέτσο στις 14 Ιουνίου 1914 και πέθανε στο Αρέτσο στις 4 Φεβρουαρίου 1994.
Μυστικός δείπνος

Ο Μυστικός δείπνος σύμφωνα με την Χριστιανική πίστη, διεξήχθη ανάμεσα στον Ιησού και τους Δώδεκα Αποστόλους στην Ιερουσαλήμ μία μέρα πριν τη Σταύρωσή του. Σήμερα, η μέρα αυτή ονομάζεται Μεγάλη Πέμπτη. Κατά τη διάρκεια του Μυστικού Δείπνου ο Χριστός έπλυνε στους μαθητές του τα πόδια τους και τους κοινώνησε το Σώμα και το Αίμα του, λέγοντάς τους: Λάβετε φάγετε τοῦτό μου ἐστι τὸ σῶμά καθώς και: Τοῦτό ἐστι τὸ αἷμά μου τὸ τῆς καινῆς διαθήκης τὸ περὶ πολλῶν ἐκχυνόμενον.
Θεωρείται ως η πρώτη στην Ιστορία της Τέχνης τοιχογραφία που απεικονίζει τους Αποστόλους να αντιδρούν ο καθένας με διαφορετικό τρόπο στην αποκάλυψη του Ιησού ότι κάποιος θα τον προδώσει.
Οικόπεδο 12

Το Οικόπεδο 12 είναι το θαλάσσιο οικόπεδο της ΑΟΖ της Κυπριακης Δημοκρατίας στο οποίο βρέθηκε το κοίτασμα «Αφροδίτη». Βρίσκεται στα ανοικτά της νότιας ακτής της Κύπρου και στη θαλάσσια Αποκλειστική Οικονομική Ζώνη (ΑΟΖ) της χώρας, 34 χιλιόμετρα δυτικά του κοιτάσματος φυσικού αερίου Λεβιάθαν (του μεγαλύτερου κοιτάσματος φυσικού αερίου που ανακαλύφθηκε την τελευταία δεκαετία) του Ισραήλ. Το κοίτασμα Αφροδίτη έχει επιβεβαιωμενα 4,5 τρισεκατομμύρια κυβικά πόδια (trillion cubic feet). Ωστόσο το μεγαλο βαθος (1700) μέτρα, το δύσκολο είδος πετρώματος και η μεγάλη απόσταση από την Κύπρο καθιστούν το κόστος εξόρυξης απαγορευτικό.

Η αμερικανική εταιρεία Noble Eνεργειακή έλαβε την παραχώρηση για την διερεύνηση στο Οικόπεδο 12 τον Οκτώβριο του 2008. Τον Αύγουστο του 2011, η Noble σύναψε συμφωνία κατανομής της παραγωγής με την Κυπριακή κυβέρνηση σχετικά με την εμπορική ανάπτυξη του οικοπέδου. Η Noble τελικά ξεκίνησε τις γεώτρησεις στο Οικόπεδο 12 τη Δευτέρα 19 Σεπτεμβρίου 2011, πολύ πριν την 1η Οκτωβρίου που είχε ανακοινώσει αρχικά και επισήμανε πως θα απαιτηθούν 90 έως 120 μέρες για την εξόρυξη.
Σαρλότ Αμαλί

Η Σαρλότ Αμαλί (αγγλικά: "Charlotte Amalie") είναι η πρωτεύουσα και η μεγαλύτερη πόλη των Αμερικανικών Παρθένων Νήσων και βρίσκεται στο νησί Άγιος Θωμάς που ανήκει στις Ηνωμένες Πολιτείες. Έχει πληθυσμό 18.481 κατοίκους, σύμφωνα με εκτιμήσεις του 2010. Η πόλη ιδρύθηκε το 1666 ως Taphus (που σημαίνει «μπιραρίες»). Το 1691 η πόλη μετονομάστηκε σε Amalienborg (στα αγγλικά Charlotte Amalie) από την Καρλόττα Αμαλία της Έσσης-Κάσσελ ( 1650-1714 ), σύζυγος του βασιλιά Χριστιανού Ε΄ της Δανίας. Το λιμάνι της πόλης έχει μεγάλο βάθος και γι'αυτό ήταν κάποτε καταφύγιο για τους πειρατές ενώ πλέον είναι ένα από τα πιο πολυσύχναστα λιμάνια για κρουαζιερόπλοια στην Καραϊβική, με περίπου 1,5 εκατομμύρια τουρίστες το 2004. Όταν ο Χριστόφορος Κολόμβος έφθασε στο νησί το 1493, η περιοχή κατοικούνταν από τους Καραΐβους και τους Αραουάκους. Κάθε εβδομάδα εκατοντάδες πλοία και σκάφη αναψυχής περνούν από την πόλη, και μερικές φορές ο πληθυσμός της υπερδιπλασιάζεται. Η πόλη είναι γνωστή για την δανέζικη αποικιακή αρχιτεκτονική της καθώς και για κάποια κτίρια της με σημαντική ιστορική σημασία όπως την Συναγωγή του Αγίου Θωμά, την δεύτερη παλιότερη συναγωγή στο Δυτικό ημισφαίριο και για την Λουθηρανική εκκλησία του Φρειδερίκου, την παλιότερη Λουθηρανική εκκλησία στο Δυτικό ημισφαίριο.
Too Young

*"Για το τραγούδι των Phoenix δείτε το Too Young (τραγούδι). Για το τραγούδι των Queensberry δείτε Too Young (τραγούδι, Queensberry)"

Το Too Young είναι ποπ τραγούδι. Η μουσική γράφτηκε από την Σίντνεϊ Λίππμαν και οι στίχοι από την Σίλβια Ντι. Το τραγούδι κυκλοφόρησε το 1951.

Στις ΗΠΑ, η πιο γνωστή εκδοχή του τραγουδιού ηχογραφήθηκε από τον Νατ Κινγκ Κολ στις 6 Φεβρουαρίου 1951 και κυκλοφόρησε από τη Capitol Records με τον αριθμό καταλόγου 1449. Πώλησε 1 εκατομμύρια αντίτυπα και έφθασε στη 1η θέση του Billboard, και έμεινε στη 1η θέση για 5 εβδομάδες και έμεινε στο Best Seller Chart για 29 εβδομάδες. 

Η ηχογράφηση του Πάττι Άντριους κυκλοφόρησε από την Decca Records με τον αριθμό καταλόγου 27569. Μπήκε στο Billboard Best Seller Chart στις 8 Ιουνίου 1951, όπου έμεινε 1 εβδομάδα, στη 30η θέση. Σε άλλα τσαρτ του Billboard, αυτή η εκδοχή έφθασε στη 19η θέση.

Οι εκδοχές που δεν έφθασαν στις καλύτερες 30 θέσεις του Best Seller Chart, αλλά μπήκαν σε άλλα τσαρτ του Billboard είναι αυτές του Τόνι Άρμπεν (#15, της Columbia), του Φραν Άλλισον (#20, της RCA), του Ρίτσαρντ Χάγιες (#24, της Mercury) και του Μάικλ Τζάκσον (της Motown).

Ο Αλμπέρτο Σεμπρίνι ηχογράφησε το κομμάτι στις 7 Ιουλίου 1951, στο Λονδίνο, ως το δεύτερο τραγούδι του ποτ πουρί "Dancing to the piano (No. 7): Part 1. Hit Medley of Slow Foxtrots" μαζί με τα "Alice in Wonderland" και "Forbidden Love". Κυκλοφόρησε από την EMI στην εταιρεία His Master's Voice με τον αριθμό καταλόγου B 10123.

Στο Ηνωμένο Βασίλειο, ο Τζιμ Γιανγκ είχε μια hit version του τραγουδιού, που κυκλοφόρησε το 1951. Ο Σαμ Κουκ το εκτέλεσε για το "Hits Of The Fifties LP". Μια εκδοχή του Ντόννι Όσμοντ έγινε hit, καθώς έμεινε για 8 εβδομάδες στο τσαρτ με τη καλύτερη του θέση να είναι η 13η θέση όταν κυκλοφόρησε ως single (MGM 14407) το 1972.

Το 2011, στις Φιλιππίνες, χρησιμοποίησαν το τραγούδι, υπό την εκτέλεση του Τζόβιαν Χιου, στο Intro Instrumental του ιαπωνικού ανιμέ "Perrine Monogatari".
Whatzupwitu

Το Whatzupwitu ("What's up with you") είναι το R&B τραγούδι του Έντι Μέρφι μαζί με τον Μάικλ Τζάκσον. Συμπεριλήφθηκε στο τρίτο άλμπουμ του Μιόρφι, "Love's Alright". Ο Τζάκσον συμφώνησε να συμμετέχει στο βίντεο καθώς θεώρησε ότι το τραγούδι έχει θετικό μήνυμα.
Όιστουρβολτουρ

Το Όιστουρβολτουρ (ισλανδικά: Austurvöllur) είναι μια δημόσια πλατεία στο Ρέικιαβικ, στην Ισλανδία. Περιβάλλεται από το κτήριο του Κοινοβουλίου της Ισλανδίας, την παλαιότερη εκκλησία της πόλης Ντόμκιρκγια (Domkirkja), το Ξενοδοχείο Borg, και το κέντρο χορού NASA.
Θανάσης Καραγκούνης

Ο Θανάσης Καραγκούνης (γεννημένος στις 25 Σεπτεμβρίου 1991) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος μεσοεπιθετικός, αλλά και ως επιτελικός μέσος, για τον Απόλλωνα Σμύρνης.
The Curiosity Company

Η The Curiosity Company είναι εταιρεία παραγωγής ταινιών. Ανήκει στον Ματ Γκρέινινγκ και μέχρι τώρα οι σημαντικότερες παραγωγές της είναι η τηλεοπτική σειρά κινουμένων σχεδίων "Futurama" και η τηλεοπτική ταινία του 1999 "Olive, the Other Reindeer". Το λογότυπο της εταιρείας είναι η αντανάκλαση μιας σανίδας του σερφ και διάφορες εικόνες από την ταινία μικρού μήκους "A Study In Wet" του πατέρα του Ματ, Χόμερ.
Κρις Τζέρικο

Ο Κρίστοφερ Κέιθ Ιρβάιν ("Christopher Keith Irvine", 9 Νοεμβρίου 1970), γνωστός ως Κρις Τζέρικο ("Chris Jericho"), είναι Αμερικανός παλαιστής, μουσικός, στιχουργός, ραδιοφωνικός παραγωγός, παρουσιαστής, ηθοποιός και συγγραφέας. Έγινε γνωστός για την καριέρα του στο WWE αλλά και σε διάφορες άλλες εταιρείες πάλης. Έχει παρουσιάσει τηλεπαιχνίδια στην αμερικάνικη τηλεόραση, ενώ είναι και ο τραγουδιστής του συγκροτήματος χέβι μέταλ μουσικής Fozzy.

Ο Τζέρικο έχει κατακτήσει 31 τίτλους στην καριέρα του στα ρινγκ (25 στο WWE). Είναι αναγνωρισμένος ως ο πρώτος και μοναδικός αδιαμφισβήτητος πρωταθλητής στο WWE, έχοντας κατακτήσει και ενοποιήσει τον τίτλο WWE/F και τον Παγκόσμιο τίτλο WCW Βαρέων Βαρών το 2001. Εκτός από αυτό το επίτευγμα, έχει κατακτήσει τρεις φορές τον Παγκόσμιο Πρωτάθλημα Βαρέων Βαρών, μια φορά το Πρωτάθλημα Ηνωμένων Πολιτειών WWE, δύο φορές τον Παγκόσμιο τίτλο WCW, ενώ έχει το ρεκόρ κατακτήσεων (εννέα φορές) του Διηπειρωτικού Πρωταθλήματος. Μια φορά έχει κατακτήσει επίσης τον Ευρωπαϊκό τίτλο, τον τίτλο Hardcore, πέντε φορές τον Παγκόσμιο Ομαδικό τίτλο και δύο φορές τον Ομαδικό τίτλο WWE. Στο WCW υπήρξε τέσσερις φορές κάτοχος του τίτλου Cruiserweight και μια φορά του Τηλεοπτικού τίτλου. Στο ECW υπήρξε Τηλεοπτικός πρωταθλητής μια φορά .
Κυβέρνηση Παναγιώτη Πουλίτσα 1946

Η Κυβέρνηση Παναγιώτη Πουλίτσα 1946 (Απρίλιος 1946) σχηματίστηκε μετά τις εκλογές της 31ης Μαρτίου 1946 (οι πρώτες εκλογές έπειτα από μια δεκαετία χωρίς Κοινοβούλιο), παρόλο που νικητής των εκλογών αναδείχθηκε το Λαϊκό Κόμμα και η ευρύτερη φιλο-βασιλική παράταξη.
Ο σχηματισμός αυτής της κυβέρνησης ήταν το αποτέλεσμα των αμερικανοβρετανικών πιέσεων για τη δημιουργία κυβέρνησης ευρύτερου συνασπισμού με κορμό όμως, το νικητή των εκλογών. 
"«...Τα αποτελέσματα των ελληνικών εκλογών εγείρουν ζήτημα, το οποίον ενδέχεται να αποδειχτεί ότι είναι εξαιρετικής σημασίας δια την αγγλικήν κυβέρνησιν εις τας σχέσεις της με την μετεκλογική Ελλάδα. Οι Λαϊκοί, αν σχηματίσουν κυβέρνηση, θα εκπληρώσουν τας απειλάς των ηγετών των και θα αξιώσουν αμέσως την επιστροφή του Γεωργίου. Εάν πράξουν τούτο, θα έχουν επαρκή κοινοβουλευτικήν πλειοψηφίαν δια να επιβάλουν την θέλησή των. Οιαδήποτε ενέργεια των Λαϊκών προς επίσπευση του χρόνου της διενέργειας του δημοψηφίσματος επί του Καθεστωτικού, το οποίο ήδη έχει συμφωνηθεί να διενεργηθεί το 1948, θα φέρει την νέαν ελληνικήν κυβέρνησιν εις άμεσον διένεξιν με την βρεττανικήν πολιτικήν επί του θεμελιώδους ζητήματος τούτου. ...»"
Έτσι, οι ηγέτες της Εθνικής Πολιτικής Ένωσης, Παπανδρέου, Βενιζέλος και Κανελλόπουλος, δέχτηκαν να μετάσχουν στην κυβέρνηση, αφού το Λαϊκό Κόμμα είχε αναγκαστεί να δεχτεί την αναβολή του δημοψηφίσματος, έπειτα από τις συνεχείς πιέσεις του νεοαφιχθέντα στην Αθήνα Βρετανού πρεσβευτή, Κλίφορντ Νόρτον. Η τριμελής επιτροπή που διοικούσε τότε το Λαϊκό κόμμα, υπέδειξε τον πρόεδρο του Συμβουλίου Επικρατείας, Παναγιώτη Πουλίτσα, ως Πρωθυπουργό.

Η εκ των έξωθεν επιβαλλόμενη κυβερνητική συνεργασία δε διήρκεσε πολύ. Οι συνεχείς διαφωνίες και διαξιφισμοί για την ημερομηνία διεξαγωγής του δημοψηφίσματος ανάγκασαν τους ηγέτες της Ε.Π.Ε. να παραιτηθούν από την κυβέρνηση. Την επομένη της παραιτήσεως, 
το Λαϊκό κόμμα εξέλεξε ως αρχηγό του, τον Κωνσταντίνο Τσαλδάρη. Ώρες μετά την ανάδειξη αρχηγού, ο Πουλίτσας υπέβαλε την παραίτησή του, και ο Κωνσταντίνος Τσαλδάρης σχημάτισε τη μονοκομματική κυβέρνησή του.
Μινμπάρ

Μινμπάρ στο Τέμενος Μολά Τσελεμπί στην [[Κωνσταντινούπολη]].
Ο όρος Μινμπάρ (, επίσης προφέρεται ως "μιμπάρ" ή "μιμπέρ") είναι μια υπερυψωμένη πλατφόρμα (αντίστοιχη του άμβωνα στις χριστιανικές εκκλησίες) μέσα στο ισλαμικό τέμενος όπου ο Ιμάμης (καθοδηγητής της μουσουλμανικής προσευχής) ανεβαίνει για να κάνει θρησκευτικό κήρυγμα στην προσευχή (γνωστή ως "Χούτμπα" Αραβικά: خطبة ) της Παρασκευής.

Η λέξη προέρχεται από αραβική ρίζα "ν-μπ-ρ" η οποία σημαίνει 'ανεβάζω, ανυψώνω'. Ο πληθυντικός στα αραβικά είναι "μανάμπιρ" (Αραβικά: منابر).
Μιχράμπ

Ο όρος Μιχράμπ (Αραβικά:محراب) αναφέρεται στην ημικυκλική εσοχή που υπάρχει στο τείχος ενός ισλαμικού τεμένους το οποίο υποδεικνύει την "κίμπλα" (η κίμπλα είναι η κατεύθυνση προς την Κάαμπα στην Μέκκα κατά την οποία ο μουσουλμάνος πρέπει να στραφεί κατά την διάρκεια της προσευχής). Το τείχος στον οποίο βρίσκεται το Μιχράμπ ονομάζεται "ο τείχος της κίμπλα". 

Ο όρος "Μιχράμπ" είναι διαφορετικός από τον όρο "Μινμπάρ" ο οποίος αναφέρεται στην υπερυψωμένη πλατφόρμα (άμβωνας) στην οποία ανεβαίνει ο Ιμάμης και καθοδηγηγεί την προσευχή.
Αστεροσκοπείο Γιερκς

285px|right|thumb|Ο μεγάλος θόλος του Αστεροσκοπείου Γιερκς (Ιανουάριος 2006)
Το Αστεροσκοπείο Γιερκς ("Yerkes") είναι ένα αστεροσκοπείο που ανήκει στο Πανεπιστήμιο του Σικάγου, αλλά βρίσκεται στο χωριό Γουίλιαμς Μπέι της πολιτείας του Ουισκόνσιν, στις ΗΠΑ (ενώ το Σικάγο βρίσκεται στην πολιτεία Ιλινόι). Το αστεροσκοπείο αυτό, που αυτοαποκαλείται «το γενέθλιο μέρος της σύγχρονης αστροφυσικής», ιδρύθηκε το 1897 από τον Τζορτζ Χέιλ και το χτίσιμό του χρηματοδοτήθηκε από τον Τσαρλς Γιερκς, από τον οποίο πήρε και το όνομά του. Είναι χτισμένο σε υψόμετρο 334 μέτρων πάνω από την επιφάνεια της θάλασσας, σε γεωγραφικό πλάτος 42° 34′ 13″ Βόρειο και γεωγραφικό μήκος 88° 33′ 22″ Δυτικό. Υπήρξε δείγμα μιας μεταβολής στο σκεπτικό της χρήσεως των αστεροσκοπείων, από την απλή στέγαση τηλεσκοπίων και παρατηρητών προς τη σύγχρονη τάση που συνδέει λειτουργικά τον παρατηρησιακό εξοπλισμό με εργαστηριακούς χώρους φυσικής και χημείας. 

Το Αστεροσκοπείο Γιερκς είναι κυρίως γνωστό για το ότι στεγάζει το μεγαλύτερο διοπτρικό τηλεσκόπιο του κόσμου εδώ και πάνω από έναν αιώνα (αφού όλα τα μεγάλα τηλεσκόπια που κατασκευάσθηκαν μετά τις αρχές του εικοστού αιώνα είναι κατοπτρικά). Εξάλλου, συντηρεί μία συλλογή από 100 και πλέον χιλιάδες φωτογραφικές πλάκες. Διευθυντής του Αστεροσκοπείου είναι σήμερα (2010) ο Δρ. Kyle M. Cudworth.
Χέλε Τόρνινγκ-Σμιτ

Η Χέλε Τόρνινγκ-Σμιτ ("Helle Thorning-Schmidt", 14 Δεκεμβρίου 1966) είναι Δανή πολιτικός, πρώην ηγέτης του Σοσιαλδημοκρατικού κόμματος και πρωθυπουργός της Δανίας από τις 3 Οκτωβρίου του 2011 ως τις 28 Ιουνίου 2015. Ως υποψήφια της δεξιάς πτέρυγας του κόμματός της, η Τόρνινγκ-Σμιτ αντικατέστησε τον Μόγκενς Λίκετοφτ στη θέση της προέδρου του Σοσιαλδημοκρατικού κόμματος. Έγινε η πρώτη γυναίκα πρωθυπουργός της Δανίας στις 3 Οκτωβρίου 2011. Είχε διατελέσει ευρωβουλευτής την περίοδο 1999-2004, ενώ είναι και μέλος του κοινοβουλίου της Δανίας. 

Κατέχει πτυχία στις πολιτικές επιστήμες από το Πανεπιστήμιο της Κοπεγχάγης και το Κολλέγιο της Ευρώπης.
Toyota Yaris

Το Toyota Yaris (Toyota Vitz στην Ιαπωνία) είναι ένα supermini αυτοκίνητο πόλης της κατηγορίας Β, που παράγεται από την ιαπωνική αυτοκινητοβιομηχανία Toyota, από τα τέλη του 1998. Μέχρι σήμερα, έχουν κυκλοφορήσει 4 γενιές του μοντέλου, καθώς η τέταρτη γενιά του κυκλοφόρησε στις αρχές του 2020.
Νίκων Αρκουδέας

Ο Νίκων Αρκουδέας (26 Νοεμβρίου 1928 - 4 Σεπτεμβρίου 2005) ήταν ανώτατος αξιωματικός της Ελληνικής Αστυνομίας, που έφθασε μέχρι το βαθμό του Αντιστράτηγου. Τη δεκαετία του '80, έγινε διοικητής των ΜΑΤ και των ΜΕΑ, στη συνέχεια Αττικάρχης, και τελικά Αρχηγός της ΕΛΑΣ το διάστημα 1986-1988.
Αρχηγείο Ενόπλων Δυνάμεων

Αρχηγείο Ενόπλων Δυνάμεων (Α.Ε.Δ.) ονομαζόταν από το 1968 μέχρι το 1977 το όργανο κεντρικής διοίκησης Στρατού, Ναυτικού και Αεροπορίας της Ελλάδας (το σημερινό Γ.Ε.ΕΘ.Α). Στο Α.Ε.Δ. υπαγόταν το Αρχηγείο Στρατού (Α.Σ.), το Αρχηγείο Ναυτικού (Α.Ν.) και το Αρχηγείο Αεροπορίας (Α.Α.).

Το 1968 η συντονιστική αρμοδιότητα του Γ.Ε.ΕΘ.Α. επί των τριών κλάδων των Ενόπλων Δυνάμεων (Ε.Δ.) καταργήθηκε και μετονομάσθηκε σε Αρχηγείο Ενόπλων Δυνάμεων (Α.Ε.Δ.) το οποίο και ασκούσε πλήρη Διοίκηση στους κλάδους των Ε.Δ. σε περίοδο ειρήνης και περίοδο κρίσεων ή πόλεμου.

Το 1977 το Α.Ε.Δ. μετονομάσθηκε πάλι σε Γ.Ε.Ε.ΘΑ. και κατέστη το Ανώτατο συντονιστικό όργανο των Ε.Δ. για την εφαρμογή και υλοποίηση των αποφάσεων του Κυβερνητικού Συμβουλίου Εξωτερικών και Άμυνας (ΚΥ.ΣΕ.Α) και του Συμβουλίου Αρχηγών Γενικών Επιτελείων (Σ.Α.Γ.Ε.).
Dodge Viper

Η Dodge Viper ήταν ένα διθέσιο σπορ υπεραυτοκίνητο (supercar) υψηλών επιδόσεων, που παρήχθη από την αμερικανική αυτοκινητοβιομηχανία Dodge. Αρχικά κατασκευάστηκαν 4 διαδοχικές γενιές, μεταξύ του 1991 και του 2010, ενώ τον Απρίλιο του 2012 παρουσιάστηκε η 5η γενιά της, η οποία διατηρήθηκε στην παραγωγή έως τις 16 Αυγούστου 2017. Η αρχική ονομασία της πέμπτης γενιάς ήταν SRT Viper έως και τον Μάιο του 2014, όταν και μετονομάστηκε εκ νέου σε Dodge Viper.
Εθνική Σχολή Πολιτικής Αεροπορίας

Η Εθνική Σχολή Πολιτικής Αεροπορίας (επίσημη ονομασία στα γαλλικά: École nationale de l'aviation civile) είναι ένα δημόσιο ερευνητικό πανεπιστήμιο, με έδρα την Τουλούζη της Γαλλίας. 

Ιδρύθηκε το 1949 από τον Max Hymans, είναι σήμερα το μεγαλύτερο πανεπιστήμιο της ευρωπαϊκής πολιτικής αεροπορίας.

Η Σχολή αποτελεί τμήμα της "France AEROTECH".
Πολυτεχνικό Ινστιτούτο Προηγμένων Επιστημών

Το Πολυτεχνικό Ινστιτούτο Προηγμένων Επιστημών (επίσημη ονομασία στα γαλλικά: Institut polytechnique des sciences avancées) είναι ένα ιδιωτικό ερευνητικό πανεπιστήμιο, με έδρα την Τουλούζ και το Ιβρί-συρ-Σεν στην Γαλλία.

Ιδρύθηκε το 1961 και εκπαιδεύει μηχανικούς στον τομέα της αεροναυπηγικής.

Η σχολή αποτελεί τμήμα της "IONIS Education Group".
Ανδρέας Βέμπος

Ο Ανδρέας Βέμπος (Καλλίπολη Ανατολικής Θράκης, 1919 – Αθήνα, 3 Νοεμβρίου 1989). Γονείς του οι Αθανάσιος (1964-1944) και Πηνελόπη Μπέμπο (1880-1957). Ήταν ο μικρότερος αδερφός της Σοφίας Βέμπο. Μεγάλωσε στον Βόλο μέχρι τα 18 του χρόνια οπότε και μετέβη στην Αθήνα, όπου σπούδασε στη Σιβιτανίδειο Σχολή. Κατετάγη στο 1939 ως κληρωτός και πολέμησε στο μέτωπο της Αλβανίας, ενώ μετά συμμετείχε εθελοντικά στην Εθνική Αντίσταση συνεργαζόμενος με τους Συμμάχους στα Δωδεκάνησα και σε άλλες περιοχές του Αιγαίου, πράξεις για τις οποίες παρασημοφορήθηκε. Το 1960 παντρεύτηκε την ηθοποιό Μαρία Βούλγαρη και απέκτησε δύο γιους. Τον Αθανάσιο Βέμπο (1963) και τον Νικόλαο Βέμπο (1966). Αφιέρωσε την ζωή του στο θέατρο με αποκορύφωμα την ίδρυση και την λειτουργία του διάσημου πια Θεάτρου Βέμπο, επί της οδού Καρόλου 18 πλησίον της πλατείας Καραϊσκάκη στην Αθήνα, που λειτουργεί μέχρι σήμερα. Από το θέατρο αυτό ξεκίνησαν πολλοί από τους πλέον διάσημους και αναγνωρισμένους ηθοποιούς του σύγχρονου ελληνικού θεάτρου. Πέθανε από καρδιακό επεισόδιο στις 3 Νοεμβρίου του 1989 και κηδεύτηκε στο 1ο νεκροταφείο Αθηνών. Η είδηση για τον θάνατό του δημοσιεύθηκε και στην εφημερίδα "ο κόσμος", που εκδίδεται στην Αυστραλία για την ενημέρωση των ομογενών (άρθρο εδώ).

Φωτογραφία της μαρμάρινης πλάκας επί του οικογενειακού τάφου της οικογένειας Βέμπο, που αναφέρεται προτελευταίος ο Ανδρέας Βέμπος
Βρετανικά Υπερπόντια Εδάφη

Τα Βρετανικά Υπερπόντια Εδάφη (αγγλικά: "British Overseas Territories, BOT") είναι δεκατέσσερα εδάφη του Ηνωμένου Βασιλείου τα οποία, αν και δεν αποτελούν τμήμα του Ηνωμένου Βασιλείου τα ίδια, εμπίπτουν στη δικαιοδοσία του. Είναι απομεινάρια της Βρετανικής Αυτοκρατορίας που δεν έχουν αποκτήσει την ανεξαρτησία ή ψήφισαν να παραμείνουν Βρετανικά εδάφη. Το όνομα «Βρετανικό Υπερπόντιο Έδαφος» εισήχθη από την Πράξη Βρετανικών Υπερπόντιων Εδαφών του 2002, και αντικατέστησε το όνομα Βρετανικό Εξαρτημένο Έδαφος ("British Dependent Territory"), το οποίο εισήχθη από την Πράξη Βρετανική Εθνικότητας του 1981 . Πριν από το 1981, τα εδάφη ήταν γνωστά ως αποικίες του Στέμματος.

Εκτός από το Βρετανικό Έδαφος Ανταρκτικής, το οποίο περιέχει μόνο ερευνητικούς σταθμούς, και οι Περιοχές των Κυρίαρχων Βάσεων στη Κύπρο (Ακρωτήρι και Δεκέλεια και το Βρετανικό Έδαφος Ινδικού Ωκεανού, οι οποίες είναι στρατιωτικές βάσεις, τα υπερπόντια εδάφη έχουν όλα μόνιμο πληθυσμό. Συλλογικά, συμπεριλαμβάνουν κατά προσέγγιση έκταση 1.727.570 τ.χλμ. (εκ των οποίων η συντριπτική πλειοψηφία, είναι το Βρετανικό Έδαφος της Ανταρκτικής) και πληθυσμό περίπου 260.000 άτομα. Το Βρετανικό έδαφος της Ανταρκτικής είναι μέρος μιας συμφωνίας αμοιβαίας αναγνώρισης με 4 άλλα κυρίαρχα έθνη και τα Ανταρκτικά εδάφη τους. Το Ηνωμένο Βασίλειο δεν συμμετέχει στο Σύστημα Ανταρκτικής Συνθήκης.

Τα εδάφη Τζέρσεϊ, Γκέρνσεϊ, και Νήσος του Μαν, αν και είναι επίσης υπό την κυριαρχία του Βρετανικού Στέμματος, έχουν μια διαφορετική σχέση συνταγματικού τύπου με το Ηνωμένο Βασίλειο, και έχουν χαρακτηριστεί ως Εξαρτήσεις του Στέμματος. Τα Βρετανικά Υπερπόντια Εδάφη και οι Εξαρτήσεις του Στέμματος είναι διαφορετικά από την Κοινοπολιτεία των Εθνών, μια εθελοντική ένωση των χωρών οι οποίες έχουν ως επί το πλείστον ιστορικούς δεσμούς με την Βρετανική Αυτοκρατορία.

Τα 14 Βρετανικά υπερπόντια εδάφη είναι:
Ιωάννα Φωκά - Μεταξά

Η Ιωάννα Φωκά - Μεταξά (γενν. στην Κηφισιά το 1939) είναι Ελληνίδα συγγραφέας και η εγγονή του Έλληνα δικτάτορα Ιωάννη Μεταξά.
Cadillac STS

Η Cadillac STS ήταν ένα μεγαλομεσαίο πολυτελές σεντάν αυτοκίνητο της κατηγορίας Ε, που παρήχθη από την αμερικανική αυτοκινητοβιομηχανία Cadillac, από το 2004 έως τον Μάιο του 2011. Αντικατέστησε την Cadillac Seville και διατήρησε τον ρόλο της, ως η ναυαρχίδα της εταιρείας, στις περισσότερες εξαγωγικές αγορές. Αντιθέτως, στις ΗΠΑ, τον Καναδά και τις χώρες της Μέσης Ανατολής, η ναυαρχίδα της Cadillac και γενικότερα του ομίλου της General Motors, κατά την ίδια χρονική περίοδο, ήταν το ακόμα μεγαλύτερο σεντάν Cadillac DTS, που διατέθηκε μόνο στα κράτη αυτά.
Άντριου Γκράχαμ

Ο Άντριου Γκράχαμ ("Andrew Graham", 8 Απριλίου 1815 – 5 Νοεμβρίου 1908), γεννημένος στην Κομητεία Φέρμαναγκ της Ιρλανδίας, ήταν ένας Ιρλανδός αστρονόμος με ειδικότητα στους αστρονομικούς υπολογισμούς.

Ο Γκράχαμ ανεκάλυψε τον αστεροειδή 9 Μήτις τον Απρίλιο του 1848 ως υπάλληλος του Αστεροσκοπείου του Markree Castle (ήταν η μοναδική ανακάλυψη αστεροειδούς από τον Γκράχαμ και η μοναδική που έγινε ποτέ από την Ιρλανδία).

Αργότερα ο Γκράχαμ εργάσθηκε για τη σύνταξη του "Καταλόγου Markree", που περιέχει παρατηρήσεις περίπου 60.000 αστέρων κατά μήκος της εκλειπτικής που πραγματοποιήθηκαν από τις 8/8/1848 μέχρι τις 27/3/1856 και δημοσιεύθηκε σε 4 τόμους (το 1851, 1853, 1854 και 1856 αντιστοίχως). Ταυτόχρονα, ο Γκράχαμ ανέπτυξε ένα τύπο μικρομέτρου που αύξησε σημαντικά την αποτελεσματικότητα των προσδιορισμών των θέσεων ουράνιων σωμάτων (ορθή αναφορά και απόκλιση).

Κατά το δεύτερο μισό της ζωής του ο Γκράχαμ εργάσθηκε ως Πρώτος Βοηθός στο Αστεροσκοπείο του Κέμπριτζ, στην Αγγλία (από το 1864 μέχρι το 1903), όπου συμμετείχε στη σύνταξη του "Καταλόγου του Κέμπριτζ", από πολλές απόψεις μία επέκταση της δουλειάς του στο Markree σε νότιους αστέρες, που εκδόθηκε το 1897.
Ευγένιος Φωκάς

Ο Ευγένιος Φωκάς (1903 - 1970) ήταν Έλληνας ιατρός και πανεπιστημιακός καθηγητής.
Σαρλ Αλφόνς Γκυμερύ

thumb|right|305px|"Η Ποίηση". Έργο του Σαρλ Αλφόνς Γκυμερύ. Παρίσι, Όπερα Γκαρνιέ
Ο Σαρλ Αλφόνς Γκυμερύ (γαλλικά: "Charles Alphonse Gumery", 14 Ιουνίου 1827 – 19 Ιανουαρίου 1871) ήταν Γάλλος γλύπτης της ακαδημαϊκής σχολής, ο οποίος έδρασε στη Γαλλία κατά την περίοδο της Δεύτερης Αυτοκρατορίας. Ήταν γόνος μεσοαστικής οικογένειας και ο πατέρας του ήταν δημοδιδάσκαλος.

Ο Γκυμερύ μπήκε στη Σχολή Καλών Τεχνών του Παρισιού και μαθήτευσε στο εργαστήριο του γλύπτη Αρμάν Φρανσουά Τουσαίν ("Armand Francois Tousssaint"). To 1850 κέρδισε το Βραβείο της Ρώμης ("Prix de Rome") με το γλυπτό έργο του «Ο Αχιλλέας πληγωμένος στη φτέρνα του από το βέλος του Πάρη» (Achille blesse au talon par la fleche de Paris).

Μετά την επιστροφή του από τη Ρώμη στο Παρίσι, ο Γκυμερύ έλαβε πολυάριθμες δημόσιες παραγγελίες για το Παρίσι και άλλες γαλλικές πόλεις. Στο Παρίσι φιλοτέχνησε έργα για την Όπερα Γκαρνιέ, το Δικαστικό Μέγαρο, το Σταθμό του Βορά (Gare du Nord), την Εκκλησία της Αγίας Τριάδας (Τρινιτέ) κ. ά. Φιλοτέχνησε επίσης το «Μνημείο του Γάλλου Προέδρου Φωρ» στην πόλη Σαμπερί (Chambery) και την «Κρήνη με τις τρεις Χάριτες» στο Μπορντώ.

Για την Όπερα Γκαρνιέ του Παρισιού, ο Γκυμερύ φιλοτέχνησε μετά από δημόσια παραγγελία το «Χορό» (Danse), προκειμένου να αντικαταστήσει στη θέση αυτή το έργο του Ζαν-Μπατίστ Καρπώ, που λόγω της γυμνότητας των μορφών του είχε κατηγορηθεί ως ανήθικο και σκανδαλώδες. Τελικά, η αντικατάσταση δεν πραγματοποιήθηκε και ο «Χορός» του Γκυμερύ βρίσκεται σήμερα στο Μουσείο της πόλης Ανζέ (Angers).

Ανάμεσα στα πιο αξιόλογα γλυπτά έργα του Γκυμερύ, που βρίσκονται σε δημόσιους χώρους στο Παρίσι, περιλαμβάνονται: «Γεωργία» και «Βιομηχανία» (1860, Πλατεία Εμίλ – Σωτάν), «Σωφροσύνη» (1858 – 60, Κρήνη Σαιν-Μισέλ, Πλατεία Σαιν-Μισέλ), «Νύχτα» (Κήπος των Εξερευνητών), «Η Αρμονία» και «Η Ποίηση» (Όπερα Γκαρνιέ, επιχρυσωμένες γλυπτικές συνθέσεις), «Κίρκη» (1860, Λούβρο – Τετράγωνη Αυλή), «Άμστερνταμ» (περ. 1846, Σταθμός του Βορά), «Μπαχ», «Περγκολέζι», «Χάυντ» και «Τσιμαρόζα» (προτομές, Όπερα Γκαρνιέ).

Ο Γκυμαρύ πέθανε στο Παρίσι στις 19 Ιανουαρίου 1871, σε ηλικία 44 ετών, και ενταφιάστηκε στο Κοιμητήριο της Μονμάρτρης, όπου στον τάφο του έχει φιλοτεχνήσει την προτομή του ο μαθητής του Ζαν Γκωτερέν (Jean Gautherin, 1840-1890).
Αριστομένης Περρωτής

Ο Αριστομένης Περρωτής (19 Ιουλίου 1934 - 8 Ιουλίου 2011) ήταν Έλληνας πολιτικός.